|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

| **Antanas Kudzys** |
| --- |
| Gimė | 1925 m. gegužės 19 d.Seirijai, Alytaus apskritis |
| Mirė | 2015 m. spalio 31 d. (90 metų)Vilnius |
| Sutuoktinis (-ė) | Birutė Kudzienė |
| Vaikai | Vytautas Kudzys, Algirdas Kudzys |
|  |
| Veikla | inžinierius-statybininkas |
| Organizacijos | Kauno politechnikos institutasVilniaus inžinerinis statybos institutasLietuvos mokslų akademija |
|  |
| Išsilavinimas | hab. technologijos mokslų daktaras |
| Alma mater | 1950 m. Kauno politechnikos institutas |

**Antanas Kudzys** (1925 m. gegužės 19 d. Seirijuose, Alytaus apskrityje – 2015 m. spalio 31 d. Vilniuje) – Lietuvos inžinierius-statybininkas.

Biografija
----------

1932–1937 m. mokėsi Seirijų pradinėje mokykloje, 1937–1943 m. Alytaus gimnazijoje. 1943–1945 m. Seirijų pradinės mokyklos ir progimnazijos mokytojas. 1945–1950 m. studijavo Kauno valstybiniame universitete. 1950 m. Kauno valstybinio universiteto Statybos fakulteto asistentas. 1950–1955 m. Kauno Žemprojekto inžinierius. 1950–1955 m. Kauno „Žalgirio" ir Lietuvos vyrų krepšinio rinktinių žaidėjas. 1955–1958 m. studijavo Kauno politechnikos instituto (KPI) aspirantūroje. 1959 m. apgynė technikos mokslų daktaro disertaciją.

1959–1960 m. Kauno „Pramprojekto" vyriausias konstruktorius ir KPI asistentas. 1960–1965 m. KPI Vilniaus filialo docentas, 1965–1992 m. šio filialo, vėliau Vilniaus inžinerinio statybos instituto ir Vilniaus Gedimino technikos universiteto katedros vedėjas. 1967 m. apgynė habilituoto daktaro disertaciją. 1967 m. suteiktas mokslinis profesoriaus vardas. 1992–1995 m. valstybės konsultantas projektavimui ir statybai. 1992–2001 m. Klaipėdos universiteto dėstytojas, vėliau Kauno technologijos universiteto profesorius ir Architektūros ir statybos instituto vyriausias mokslinis bendradarbis.

1980–1990 m. Lietuvos mokslų akademijos narys korespondentas, 1990–2001 m. tikrasis narys, nuo 2011 m. narys emeritas. Tarptautinės tiltų ir konstrukcijų asociacijos, Europos mechanikų draugijos, Tarptautinės statinių tyrimo ir standartų tarybos narys. keturių žodynų (tarp jų vieno penkiakalbio statybos terminų), šešių monografijų konstrukcijų mechanikos ir patikimumo tema, penkių vadovėlių aukštųjų mokyklų studentams, daugiau kaip 300 straipsnių ir pranešimų tarptautinėse konferencijose autorius.

Mokėjo rusų, anglų, vokiečių ir prancūzų kalbas. Sutuoktinė Birutė Veličkaitė-Kudzienė, mokslų daktarė, vaikai: Vytautas (g. 1952 m.), Algirdas (g. 1956 m.), anūkės: Aistė, Gertrūda, Justė, Erika.

Įvetrtinimas
------------

* 1975 m. Respublikos nusipelnęs mokslo ir technikos veikėjas
* 1974 ir 1982 m. LTSR valstybinė premija
* 1980 m. Budapešto technikos universiteto garbės daktaras.
* 2008 m. Lazdijų rajono garbės pilietis

Šaltiniai
---------

1. ↑  Antanas Kudzys. Visuotinė lietuvių enciklopedija. 2018-05-07. Nuoroda tikrinta 2022-05-03.

Literatūra
----------

* Akademikas Antanas Kudzys, 2005–2010 (sud. Raimondas Bliūdžius, Gintarė Griciūtė). – Kaunas: Technologija, 2010. – 108 p.: iliustr. – ISBN 978-9955-25-813-1